section_heading: Počeci karijere
paragraph_text: 19. ožujka 1934. godine Richter je imao svoj prvi recital, u klubu inženjera u Odesi, ali je formalno počeo studirati glasovir tek tri godine nakon toga, kad je odlučio potražiti Genriha Nejgauza, slavnog pijanista i učitelja, na Moskovskome konzervatoriju. Za vrijeme Richterove audicije kod Nejgauza, Nejgauz je navodno šapnuo studentu do sebe: "ovaj čovjek je genij." Iako je Nejgauz podučavao mnoge slavne pijaniste, među kojima su Emil Gileljs i Radu Lupu, priča se da je Richtera držao "genijalnim učenikom, na kojega je čekao čitav svoj život," priznavajući istovremeno da Richtera nije "ništa" naučio.